《呈荆公》
宋代·方惟深

年来身计欲何为，跌宕无成一轴诗。
懒把行藏问詹尹，愿将生死遇秦医。
丹青效虎留心拙，斤匠良工入手迟。
此日知音堪属意，枯桐正在半焦时。

作者简介：（1040—1122）宋兴化军莆田人，徙居长洲，字子通。方龟年子。早通经学，尤工于诗，为乡贡第一。后举进士不第，即弃去，躬耕田间，闲则读书。徽宗崇宁四年以遗逸荐，为兴化军助教。所为诗精诣警绝，甚为王安石所称赏。有《方秘校集》。